# &amarok;i seadistamine

&amarok;ki saab igati seadistada. Seadistustedialoogil on mitu kaarti, igaüks mõeldud &amarok;i erinevatele tahkudele.

Seadistustedialoogi saab avada mängija aknas &HPN;ga klõpsates ja ilmuvast menüüst käsku &amarok;i seadistamine valides või menüükäsuga Seadistused &amarok;i seadistamine...

## Üldised valikud

Üldiste valikute pilt

Üldiste valikute kaart jaguneb kaheks: Üldised valikud ja Esitusnimekirja valikud.

Üldised valikud

  Üldiste valikutega saab seadistada mõningaid &amarok;i põhiomadusi.

  Käivituslogo näitamine: võimaldab lubada või keelata käivituslogo näitamise &amarok;i käivitamisel.

  Ikooni näitamine süsteemse salves: võimaldab lubada või keelata ikooni näitamise süsteemses salves.

  Süsteemse salve ikooni vilgutamine: võimaldab lubada või keelata ikooni oleku animatsioonid.

  Mängija akna näitamine: sisselülitamisel näidatakse mängija akent. Märkimatajätmisel on näha ainult esitusnimekirja aken (umbes nii nagu Jukis).

  Tuju kasutamine: seda saab valida ainult siis, kui &amarok; on kompileeritud tujuriba (moodbar) toetusega. Siin saab sisse lülitada eksperimentaalse tujuriba toetuse.

  Tujukamaks muutmine: seda saab valida ainult siis, kui &amarok; on kompileeritud tujuriba (moodbar) toetusega. Siin saab muuta tujuriba värviskeemi.

  Tujuandmete failid salvestatakse koos muusikaga: seda saab valida ainult siis, kui &amarok; on kompileeritud tujuriba (moodbar) toetusega. Sisselülitamisel salvestatakse failid laiendiga `.mood` vastava helifailiga samasse asukohta. Kui see pole sisse lülitatud, salvestada `.mood`-failid &amarok;i seadistustekataloogi, milleks tavaliselt on `~/.kde/share/apps/amarok/moodbar/`.

  Kaanepildi eelvaatluse vaikesuurus: võimaldab muuta kaanepildi suurust kontekstisirvijas.

  Väline veebilehitseja: võimaldab rippmenüüst valida brauseri, mida &amarok; kasutab väliste linkide avamisel.

  Muu veebilehitseja: võimaldab määrata brauseri asukoha, kui seda ei leidu ülal paiknevas rippmenüüs.

Esitusnimekirja akna valikud

  Esitusnimekirja akna valikutega saabki seadistada esitusnimekirja akna käitumist.

  Väljumisel salvestatakse esitusnimekiri võimaldab &amarok;i sulgemisel salvestada parajasti avatud esitusnimekirja, mille puhul see laaditakse järgmine kord kohe uuesti.

  Käsitsi salvestatud esitusnimekirjad kasutavad suhtelist asukohta: märkimisel salvestab &amarok; esitusnimekirjade salvestamisel helifailide asukohad suhtelisena esitusnimekirja asukoha suhtes. Mittemärkimisel salvestab &amarok; esitusnimekirja helifailide täpsed asukohad.

  Esitusnimekirja kerimine vastavalt mängitavale palale sunnib esitusnimekirja vajadusel edasi või tagasi kerima, et alati oleks näha parajasti mängitav pala.

  Pala muutmisel lülitutakse kontekstisirvijale: märkimisel lülitutakse uue pala esitamahakkamisel kontekstisirvijale, kui see ei ole juba aktiivne.

  Olekuriba näitamine võimaldab lubada &amarok;i olekuriba näitamise esitusnimekirja aknas.

## Välimuse seadistamine

Välimuse seadistamise pilt

Välimuse kaardil saab seadistada &amarok;i välimust. Kaart jaguneb kolmeks osaks.

Fondid

  Fontide osas saab valida &amarok;is kasutatavad fondid. Kasti Kohandatud fontide kasutamine märkimisel saab ise valida fondid. Neid on võimalik valida mängija akna, esitusnimekirja aknaja kontekstisirvija jaoks. Klõpsuga nupule Vali... saab fontide valimise dialoogis valida vajalikud fondid.

Värviskeem

  Värviskeemi osas saab valida &amarok;is kasutatava värviskeemi.

  KDE praegune värviskeem sunnib &amarok;i kasutama kehtivat KDE värviskeemi.

  Klassikaline Amaroki "fanki-manki" teema sunnib &amarok;i kasutama tema enda algupärast värviskeemi.

  Omaloodud värviskeem lülitab sisse värvivalijad, mille abil saab &amarok;ile valida meelepärase esiplaani- ja taustavärvi.

Kontekstisirvija stiil

  Siin saab muuta, paigaldada ja eemaldada kontekstisirvija stiile (teemasid). Rippmenüüst Stiil saab valida, millist paigaldatud stiili kasutada. Nupule Paigalda uus stiil... klõpsates avaneb failidialoog, kus saab otsida ja paigaldada failisüsteemi salvestatud stiili. Nupule Laadi stiilid alla... klõpsates avaneb dialoog, kus saab tõmmata uusi stiile saidilt kde-look.org. Nupp Eemalda stiil aga avab dialoogi, milles saab eemaldada kõik käsitsi paigaldatud stiilid.

## Taasesituse seadistamine

Taasesituse seadistamise pilt

Taasesituse seadistamise kaardil saab määrata helifailide mängimise üksikasju.

Käitumine üleminekul

  Siin saab määrata, kuidas &amarok; käitub üleminekul ühelt laulult teisele.

  Siire puudub: palade vahele jääb vaikus, mille pikkuse saab määrata millisekundites.

  Siire: palade vahele lisatakse kena hääbumisefekt. Siirde pikkuse saab samuti kindlaks määrata millisekundites.

Ülejäänud valikud

  Ülejäänud märkekastidega saab määrata järgmisi asju:

  Käivitamisel taasalustatakse mängimist lubab &amarok;i käivitamisel hakata uuesti mängima lugu, mida mängiti enne rakenduse viimast sulgemist.

## OSD seadistamine

OSD seadistamise pilt

OSD seadistamine

  OSD seadistamise kaart võimaldab sisse lülitada ekraaniesituse (On-Screen-Display, OSD). Kui vastav võimalus on sisse lülitatud, aktiveerub sektsioon, kus seda saab täpsemalt häälestada. OSD lubamine aktiveerib ka eelvaatlusakna, kus võid näha, mida sinu tehtud muutused täpselt kaasa toovad.

  OSD esimene valik puudutab fonti. Klõpsuga nupule Vali saab avada fondi valimise dialoogi, kus tuleb siis määrata meelepärane font OSD-le. Märkekast Varju näitamine võimaldab lubada või keelata varjuga teksti näitamise OSD-s.

  Järgmine valik puudutab OSD värve. Kui märkida ära Kohandatud värvide kasutamine, saab pruukida nuppe Teksti värv: ja Taustavärv:. Neile klõpsates avaneb dialoog, milles saab valida OSD teksti ja selle tausta värvi. Kui Kohandatud värvide kasutamine märkimata jätta, tarvitab OSD &kde; parajasti kehtivat värviskeemi.

  Tekstikastis Teksti näitamine saab määrata teksti, mida OSD näitab. Muutujaid kasutades saab selle täiesti oma käe järgi seada. Allpool on toodud muutujate nimekiri ja tekst, mida nad tähistavad.

  Tekst | Muutuja
  --- | ---
  Pealkiri | %title
  Album | %album
  Esitaja | %artist
  Žanr | %genre
  Bitikiirus | %bitrate
  Aasta | %year
  Pala pikkus | %length
  Rajanumber | %track
  Failinimi | %file
  Kommentaar | %comment
  Hinnang | %score
  Esitamiste arv | %playcount

  Kerimiskastiga Kestvus saab millisekundites määrata aja, mille kestel OSD-d sinu töölaual näidatakse.

  Võimalus Ekraan on mõeldud ainult xinerama kasutajatele. Sellega saab määrata, millisel ekraanil OSD-d mitme monitoriga süsteemi korral näidatakse.

## Mootori seadistamine

Mootori seadistamise pilt

Mootori seadistamise kaardil saab rippmenüüst valida, millist helimootorit kasutada. Mõned neist võivad pakkuda täiendavaid seadistamisvõimalusi. Erinevatest mootorites kõneleb osa "Nõuded".

## Muusikakogu seadistamine

Muusikakogu seadistamise pilt

Muusikakogu seadistamise kaardil saab määrata kõiki oma muusikakoguga seotud asju, sealhulgas kogu jaoks kasutatavad kataloogid ning andmebaasi tüübi.

Muusikakogu kataloogid

  Siin saab valida kataloogid, mida &amarok; kasutab sinu muusikakogu jaoks. Selleks näidatakse sinu failisüsteemi puukujulisena. Muusikakogu kataloogide osas on ka mõned märkekastid, millega saab määrata, kuidas muusikakogu valitud katalooge kasutab.

  Kataloogide rekursiivne uurimine: annab &amarok;ile käsu uurida läbi valitud kataloogid ja kõik nende alamkataloogid.

  Kataloogide muutuste jälgimine: annab &amarok;ile käsu jälgida valitud kataloogides failisüsteemi muutusi (nt. muusikafailide lisamist või kustutamist). Vajalike muutuste kandmiseks sinu muusikakogusse sooritatakse inkrementuuring.

  Esitusnimekirjade import: lubab &amarok;il importida kõik esitusnimekirjad (-pls- ja .m3u-failid), mis leitakse kogusse lisatavate palade läbiuurimise ajal. Nimekirjad leiab hiljem külgribal "Esitusnimekirjad".

Muusikakogu andmebaas

  Muusikakogu andmebaasi osas saab valida muusikakogu jaoks kasutatava andmebaasi. Liitkastis Mootor: saab valida, kas selleks on Sqlite või MySQL. MySQL-i valimisel saab asju täpsemalt paika panna osas MySql seadistamine.

  Osas MySql seadistamine saab määrata, millist andmebaasi &amarok; kasutab ja kus see asub. Kõigepealt tuleb valikuga Masinanimi: määrata MySQL andmebaasi asukoht. Port: tähendab porti, mida kasutatakse andmebaasiga ühenduse loomisel. Nimi: tähendab tegelikku andmebaasi, millega ühendus luuakse.

  Tekstikastid Kasutajanimi: ja Parool: määravad ära MySQL-i andmebaasiga ühenduse loomisel vajaliku kasutajanime ja parooli.

## Last.fm seadistamine

Last.fm seadistamise pilt

Last.fm-i seadistuste kaardil saab seadistada last.fm-i tuge &amarok;is. Esitatud palad saadetakse last.fm-i serverisse ning sinu soovil küsib &amarok; sealt soovitusi vastavalt parajasti esitatavale palale.

Last.fm-i profiil

  Siin saad määrata oma last.fm-i profiili kasutajanime ja parooli. Kui sul ei ole last.fm-i profiili, saad ennast siin registreerida.

last.fm-i teenused

  Oma profiili arendamine mängitavaid palasid saates: lubab &amarok;il saata esitatud palad sinu last.fm-i profiilile.

  Sarnaste esitajate hankimine: märkimisel küsib &amarok; last.fm-ilt esitajaid, kes sarnanevad sinu kuulatava pala esitajaga. Neid näidatakse ka kontekstisirvijas. Märkus: sarnaste esitajate hankimiseks ei pea olema last.fm-i profiili - piisab lihtsalt kastikese märkimisest.