# &amarok;i kirtutvustus

Muusika kuulamine peab olema lihtne. Selleks pakume me esimese korra nõustajat, mida näeb kohe &amarok;i esimesel käivitamisel. Kui sa aga soovid muusikakogu hiljem luua või lihtsalt ei taha nõustajat kasutada, siis lubab käesolev kiirtutvustus sul hakata &amarok;ki kasutama sõna otseses mõttes mõne minutiga.

## Muusikakogu loomine

Muusikakogu sirvija pilt

Muusikakogu loomine on mõistagi &amarok;i võimaluste ärakasutamiseks olulise tähtsusega samm. Klõpsa muusikakogu sirvijas tööriistaribal asuvale nupule Seadista katalooge. Seejärel vali dialoogis Muusikakogu seadistamine kataloogid, mille põhjal sinu muusikakogu luuakse. Siin on ka mõned lisavõimalused: Kataloogide rekursiivne uurimine, Kataloogide muudatuste jälgimine ja Lugude nimekirjade import. Kui oled kataloogid valinud ja märkinud kõik vajalikud kastid, klõpsa nupule OK. Nüüd kulub veidi aega muusikakogu loomisele, seejärel võid aga hakata lugude nimekirjaga tegelema.

## Esiitusnimekirja loomine

Esitusnimekirja pilt

Esitusnimekirja loomine on äärmiselt lihtne: lohista lihtsalt vajalikud elemendid muusikakogu sirvija puuvaatest esitusnimekirja. Elementide lihtsamaks leidmiseks on tekstikast, mille abil saab muusikakogus välja filtreerida just vajalikud elemendid. Hakka sellesse kasti kirjutama ning puuvaade muutub, näidates sulle vastavalt sisestatule leitud tulemusi. Kui oled esitusnimekirjaga valmis saanud, saad selle salvesta klõpsuga nupule Salvesta esitusnimekiri kui..., mille leiad esitusnimekirja menüüst.

Esitusnimekirja sirvija pilt

Kui sul on juba esitusnimekirju, võid need lisada esitusnimekirja sirvijasse, klõpsates tööriistaribal nupule Lisa ja valides Esitusnimekiri... Kui sinu muusikakogudes on esitusnimekirju ja sa valisid muusikakogu luues esitusnimekirja importimise võimaluse, on esitusnimekirjad sind juba puuvaates ees ootamas. Puuvaates mõnel esitusnimekirjal hiire parema nupuga klõpsates avaneb kontekstimenüü, milles on teatud võimalused nimekirja laadimiseks.

## Voogude kuulamine

Raadiovooge saab &amarok;is esitada neid esitusnimekirja sirvijasse lisades. &amarok; pakub omalt poolt välja valiku vooge, niinimetatud lahedad raadiovood. Tee mõnel neist topeltklõps või lohista esitusnimekirja ja voogu hakatakse kohe esitama. Omaenda raadiovoo lisamiseks esitusnimekirja sirvijasse klõpsa tööriistaribal nupule Lisa ja vali Raadiovoog... Oma voo lisamise järel esitusnimekirja sirvijasse hakatakse ka seda aega viitmata mängima.

## Audio CD mängimine

Lugude nimekirja menüüriba pilt

Audio CD mängimiseks vali lugude nimekirja menüüribal käsk Toimingud Mängi audio CD-d. Avaneb failisirvija, kus on näha mitu kataloogi ning CD rajad WAV-vormingus. Lohista WAV-failid lugude nimekirja ning klõpsa nupule Mängi.

Audio CD mängimiseks kasutatakse protokolli audiocd:/, mis ei ühildu kõigi saadaolevate mootoritega.

## Audio CD kirjutamine

Audio CD kirjutamine &amarok;is on väga lihtne tänu põimitusele rakendusega K3b. Albumi kirjutamiseks ava kõigepealt muusikakogu sirvija. Seejärel ava puuvaates esineja nimi ja klõpsa hiire parema nupuga albumile, mida soovid CD-le kirjutada. Vali hüpikmenüüst Kirjuta see album. Ilmub dialoog, mis palub valida kirjutamisrežiimi. Klõpsa seal nupule Audio režiim ning K3b hakkabki plaati kirjutama.

Kirjutamise võimalust saab kasutada ka lugude nimekirjast. Klõpsa lihtsalt hiire parema nupuga mõnel lugude nimekirja elemendil ning vali menüüst Kirjuta vajalikud valikud.